
CUVINT ÎNAINTE 


Grigore Albu-Gral, fostul meu student de la Facultatea 
de filozofie, are vocaţia depărtărilor care-l cheamă. Între 
pămînt şi cer, pe întinderi de stepă ori de ape, căutarea sa 
merge pe urmele chemării, se desfășoară, se degirá. $i în 
poezia Pelerin, jocul între chemare şi căutare se arată du- 
reros, chinuitor, fără răgaz, ca şi în Depărtări, depărtări, 
unde atracția necunoscutului îmbracă haina fabuloasă a bas- 
mului : 


Departe sînt visuri bogate 
Cu pletele-n arc pe spinări. 

Voi, depártári, depártári, 
Cetáti de vreun basm închegate. 


De aceea poetul caută cu sete o stare de echilibru pe care 
n-o poate atinge, care mereu i se sustrage. De aceea se 
simte, uneori chiar dramatic, mișcarea pămîntului, ca în 
Barcagiul ori în Ora seismică. Dinamica tuturor elementelor 
se simte născîndă. Strigăt de vitejie de stepe ín Desert ; 
chemarea mării în Arcaşul de pe faleză ; o adevărată dina- 
mică a focului ceresc în Noaptea condurilor ; toate arată 
cum comunică sensibilul tînăr cu lumea în care el însuşi 
e prins între contrarii, „între arjifá şi gheaţă”. 

Dar se schițează, in nuce și răspunsuri care indică sen- 
suri şi finalităţi. Semnificaţia vieţii pare să fie în Ten psiho- 
tic descoperirea marilor taine ale cosmosului. Sau, în Echi- 
nocţiul viilor, căutătorul pare să găsească susținerea între 
punctele cardinale : 


E-o osie ce ne susţine 

Între amurg şi răsărit 

Ne împlinim necontenit 

Ca boabele pe un ciorchine. 


Universul poetic al lui Grigore Albu începe să se defi- 
neascá încă din acest prim mănuncbi de încercări scriitori- 
cești. Maturizarea, îndrăznelile crescînde, imaginile şi sim- 
bolurile mai pline de substanţă pe care nu ne îndoim că 
făgăduitorul debut le precede, vor da acestui univers relieful 
$i puterea pe care le aşteptăm. Cu volumul lui Grigore Albu 
se deschide drumul unui nou poet. 


ZOE DUMITRESCU BUSULENGA 


LEBADA NEAGRĂ 


Sint lebăda neagră născută în sud, 
Departe, sub limpede cer secetos. 
Desigur, aicea, la voi, e frumos 

Şi lunca e verde şi stuful e crud. 


În liniştea rîului, seara, aud 

Cum peștii se joacă pe fundul milos. 
Desigur, aicea, la voi, e frumos 

Și lunca e verde şi stuful e crud. 

Eu, lebăda neagră, tîrîtă de val 
M-am smuls ca o pată a nopţii din mal 
Să caut pe marile rîuri un rost. 


Stá cîntecul gata să zboare în vînt 
Şi-aș vrea pentru tihna din urm-adăpost 
Un petec din verdele vostru pămînt. 


TOAMNA 


Imensităţi, imensităţi de ani, 
Istorii coborite în amurg, 

Vă tremură sfîrșitul în castani 
Şi frunzele de pulbere vă curg. 


Vin nori trápasi în galopat convoi, 
Purtind pe spate şesunile-n spic, 
Să plouă şi să ningă peste voi. 


Din trupul уо$иги jneapănul pitic 
A-mpins un timp cu ràmurigu-n vînt, 
Si vîntul l-a-ndoit piná-n pămînt. 


De grîu bogat s-o umple răsăritul. 
Noi din legende, ne-am ales văleatul, 
Ca să ne fie cântec asfinyivul 

Cînd lutu-n rod ne va aşterne patul. 


FARUL 


Semnalizind pe-ntinderi mari de ape 
Parc-ar chema la vihnă depărtarea. 
Vapoare negre lunecind cu marea 

Îl prind din vint în prova să nu-l scape. 


Din depărtări vin valuri să se-adape, 
Şi are iz de stepă toată zarea. 
Parc-ar chema la tihnă depărtarea 
Farul lucid pe-nunden mari de аре. 

Tirziu, în noapte, cînd mai tace-n jururi 
Pământul dobrogean, aleg contururi 
Din umbră si din vis trăirii mele. 


Mă simt un far cu razele în spume, 
Si pentru tihna omului sub stele 
Semnalizez către întreaga lume. 


IMN 


Сапа am ridicat spada cuvîntului, 
Întunericului i-am strigat : „luptă !“, 
Şi са un leu m-am aruncat în luptă 
Gonindu-l pînă-n fundul păminvulan. 


Intrând apoi în gaură de șarpe, 
Strivii cu cizma fiara veninoasă, 
Si-ntors din oaste, la părinţi, acasă, 
Am pus să-mi cînte muzele din Harpe. 

A rásunat în ţara toată cintul 
Ca un talaz a zeci de șantiere, 
Şi inimile cele mai stinghere 
Zvicnirà-n piepturi cadenţind cu vîntul. 


Din tot ce am pàstrat în amintire 
Și tot ce mai aflai după aceea, 
Mi-am rotunjit necontenit ideea 
În sferele gîndirii şi-n rostire. 


A fost, întâi, ca bulgărul de шпа. 
Azi, ca un fruct impirguit de mare, 
O pun să strălucească în lumină 
Si ea se-nalţă-n săgetări solare. 


BARCAGIUL 


Între două adincuri — 
În sus și în Jos — 
Simyeam adincul de mijloc. 


Între două focuri — 
De ieri şi de azi — 
Ardea focul din mine. 


Între două maluri — 
La dreapta şi stinga — 
Barcagiul gheenei 
Ма rásucea in loc. 


Si-as fi cázut in cer — 
Odată si odată — 
De n-ar fi fost Pámintul 
$i mamá gi tatà. 


ORA SEISMICĂ 


Capete semene — noi și pămîntul — 
Zilnic ne rostogolim după soare. 
Ne-am amestecat braţele cu gindul, 
Trupurile lăstăresc din picioare. 


Norii se string ca pisicile-n gloate 
Din lutul puternic azi totul se poate. 
În jur nu mai e vreme ; nu mai e loc. 
Ca vreascul se-aruncă destinul în foc. 

Ni-e viaţa cit drumul de largă în jur. 
Cărarea se mişcă mai largă spre pisc. 
Oglinzile zac pe táciuni de azur. 

Aiurea fugim dup-al soarelui disc. 


S-a-nfapr un moșneag pe-un grumaz de bărbat. 
Un fraged copil c-un grumaz e mai sus. 
Zorii zilei parcă s-au prins de apus 
La marginea lumii pe-o oreastá de iad. 


Aiurea fugim dup-al soarelui disc. 
Oglinzile zac pe tăciui.. de azur. 
Cárarea se migcá mai largi spre pisc. 
Ni-e viaţa ca drumul de largă în jur. 


Ca vreascul se-anuncá destinul în foc. 
În jur nu mai e vreme ; nu mai e loc. 
Din lutul puternic azi totul se poate. 
Norii se string ca pisicile-n gloate. 


Trupurile lăstăresc din picioare. 
Ne-am amestecat braţele cu gîndul. 
Zilnic ne rostogolim după soare, 
Capete gemene — noi şi pămîntul. 


LORELEI 


E sfinta inchizitie tihnită ; 

Un rug va arde trupul ei frumos. 
Luntrașii de pe Rin, ca-ntr-o ispită, 
Nu vor mai În târâţi de riu în jos. 


La cardinal petrecerea-i virtoasà. 
Spumosul vin nu scade din pahare. 
În temniţă, rugina e frumoasă 

Pe braţele gingaşei vrăjitoare. 

Si var, la papă, liniştea-i ursuză. 

Porunci s-au 'dat : „Să nu se verse sînge“ ! 
În temniţă, proscrisa se amuză 

Pe seama unui păzitor ce plinge. 


Spre seară, clopotele prind să bată. 
Executorii vin citind decretul : 
„Numita Lorelei e condamnată“. 

Din gratii, plopi se-ntunecă pe-ncetul. 


— O, drepţi judecători, vă fie datul 
Să-mi fiţi izbăvitori de viaţă toată. 

Însă — cum ziceţi — aș mai vrea palatul 
Din care m-aţi luat să-l văd o dată. 


Pe valuri, um chip de mireasă se suie. 
Rugina de lanţuri se curágá-n ape. 
Înaltă-i viltoarea și poate că nu e 
Destul de înaltă ca zîna să scape. 


Pe stîncă, un chip de femeie apare. 
Ea-şi piaptănă părul şi cîntă duios. 
O mie de popi de-ar veni pe viltoare 
Cu seamăt viltoarea i-ar duce în jos. 


PAUNI 


Păunul galben, purtător de umbră, 
Un lung ocol deasupra lumii face. 
Aripile-i de-o asfinţire sumbră, 

Îl spulberă încolo şi încoace. 


Tu ai plecat, bárbate, pentru țară. 
Şi cit de lungă cale ne despante, 
Tristegea mea e cea mai grea povară 
Din cite sint in lume mai departe. 

Îşi scriu să afli despre mine multe : 
Pruncind, am fost destoinicá la tata. 
Si mama se-nvátase să m-asculte. 
Jar mama ta mă bate cu lopata. 


Pruncind, am învăţat abecedarul. 
Să deslușesc în cărţi puterea minții. 
Istov de flăcări s-a lăsat amarul 

Și arde tot ce m-a-nvăţat părinții. 


Pruncind, nu mi-a lipsit să ştiu a coase, 
Ori a purta vătalele prin natrà. 

Și mi-am ţesut eu zestre de măvase 
Cum îmi spuneau bătrinii lingă vatră. 


În casa ta sînt stearpá si neroadă. 
Bucate nu gătesc cu iscusinţă. 
Străinii vin asupra mea, grămadă, 
Şi mă-njosesc, la prînz, după voinţă. 


Eu, dragul meu, am fost acasă floare, 
$1 se rotea păunul verde-n aer. 
Păunul galben zboară la-ntimplare 
Cu penele umflate ca un caer. 


Pruncind, am fost la casa noastră zină. 
Păunul roşu sta lingă fereastră. 

Cu sufletul în plins de-o să rămină, 
Eu voi pleca de-aici, din casa voastră. 


Odrasla ta, copil voinic se face. 

Te cheamă și se zbuciumă într-una. 
El n-are fraţi cu cine să se joace, 
lar soarele nu-l mângiie, nici luna. 


Vrăjmașă, mama ta îl pălmuieşte 
Si vatăl tău îl bate fără milă. 

Pe mine cu cuvîntul mà gonește 
Că sufletul mi s-a umplut de silă. 


De azi, mă voi feri de casa voastră, 
Să-mpart cu cerul dorul după tine. 
Păunul alb, pe-ntinderea albastră 

Va fi, iubite, cinstea mea de mîine. 


Păunul galben, purtător de umbră 
Un lung ocol deasupra lumii face. 
Aripile-i, de-o asfinţire sumbră, 

Îl spulberă încolo şi încoace. 


MONOLOGUL CORDELIEI 


Bărbatul încins cu fringhie de nod, 
Bărbatul acela-n cojoc brumăriu, 
Pe pat lingă mine, se-așează' comod 
Asemenea iernii pe cimpul pustiu. 


Și vine-ntr-o noapte şi-n alta la fel 

La ceasul cînd morţii din somn se trezesc... 
Sărmanul meu suflet, mi-e frică de el 

Cum stă şi se uită, cum stă și-l privesc. 

Ascunde sub gene doi ochi de $їгатп. 
Altminteri, îmi pare rău că-l știu... l-am ştiut. 
Bátrinul meu tată cu zîmbet puţin 

Prin virste-i ca frunza de cring petrecut. 


Tresar lingă soţul meu, rege, din somn, 
Rivnind după braţul cinstit de viteaz. 
Şi regele doarme-n hamacul de domn 
Visind poate cortul lăsat pe obraz. 


O umbră e toată neliniştea теа 

Cum tata-i o umbră fugind de sicriu. 

— Nebune sau oaspăt, de vii dintr-o stea, 
Ne farmecă zorii cît nu e tîrziu. 


TEN PSIHOTIC 


Tot ce nu ştim încă, 
Dar vom ști — 

In hainà 

Trezirea pietrelor... 


Ne mai desparte o zi, 


Sau, poate, o stinc3 
De тамса taină. 

Са trece prin ает 

Cu toti o simțim ? ! 

Si cred cá de aceea trăim ! 
Sint sigur, 

De aceea trăim... 


SEAN 


Un semn al seminţei, 
Un semn al pămîntului, 
E somnul copiilor mei. 


Minuţele albe 


Prin vis se întind 
Și aerul tremură. 

Copiii mă cheamă ! 
Alerg către ei 
Mistuindu-mă-n umbră. 


De-acuma sînt tată ! 
De-acuma, nimic nu mai moare 
Și carnea e tare pe oase ! 


POET SURD 


Cintecul se naste in mine. 
Sînt primul din citi îl doresc. 
Am sufletul cald și mi-e bime. 
Acesta-i un lucru firesc. 


Adesea, străinii mă-ntreabă — 
Cu ochiu-i pricep ; nu-i aud — 
De-altminteri, mi-e inima slabă. 
Si-acesta-i un lucru prea crud. 

DUDUL 


Nervurile frunzei sint lance în sus, 
La mijloc un cearcăn abia perceput. 
Si vrăbii flămînde coboară-n apus 

Să smulgă din ramuri prinosul trecut. 


Mocnind arde-n coajă un suflet bogat 
Asemenea hoţilor mării in lant. 
Avutul de-o vară pe-ncet l-a picat 
Zdrobindu-l de pietre pe buze de şanţ. 


31 


OMULE DE PIATRĂ 


După soare se îndreaptă floarea, 
După umbra lui se mişcă pomul. 
Tot mai indrázneayá-i depărtarea, 
Cind de la pământ se smulge omul. 


De-ai avea suflet, omule de piatră, 
Lespede făptura-ţi ajungea 

Ca s-o pună zînele pe vatră 

Si văpaia să se-aprindă în ea. 

STELE POLARE 


Se-ntorc albatrogii la țărm pe-nserat, 
Cetini de aripi vuindu-le-n zare. 
Amurgul in stinc3 le taie cuibare, 
Şi-n piatră le-aşterne crepusculul pat. 


Aduc albatroșii la țărm pe-nserat 
Zvon pescăresc din străine hotare 
Şi-n liniștea serii, din valuri îmi pare 
: C-aud pescăreanul „оһе1“ întrupat. 

Pescarii în bărci s-au dus la-ntimplare, 
Proptind în visle drumul si norocul 
Sub cîntece atotcotropitoare. 


Eu am rămas aici, rivnindu-mi locul, 
Ei, cîte unul, s-au pierdut în seară 
Poate-n alt cer, o altă stea polară. 


DEPARTARI, DEPARTÀRI... 


Voi, depărtări, depărtări — 
Cetăți de vreun basm închegate — 
Viltoarea o faceţi palate 

Cind floarea vă cade pe mări. 


Departe, sint visuri bogate 

Cu pletele-n arc pe spimări. 
Voi, depártàri, depărtăni — 
Cetăți de vreun basm închegate. 

Si trec poleite-nserári 

Pe ţărmul uscat de lumină, 
Si luntrea-ntirzie să vină 
Cu mine să plece în zări. 
Voi, depărtări, depărtări... 


PARALELA 


Ningea grozav din site de-ntuneric 

Peste traverse negre de uitare, 

Şi gara aștepta departe-n cimpuri 

Vreun drumeţ ori poate-un tren de noapte. 


Bătninul impiegat, proptit în coate, 
Visa cu capu-n palmele-i zbircite, 
Si tresărea în somn citeodatà 

Cînd vîntul ajungea lingă fereastră. 

Tirziu, la ușă îi bătură oameni 
Sau, poate c-a visat — singur nu știe — 
Şi-a vrut ca să taxeze o fantomă. 


lar trenul care trebuia să vină 
A fost oprit între zăpezi, departe, 
De răcnetele viscolului negru. 


AMINTIRI 


Din nou, le aştept... 

Le doresc. 

Sint femeile strânse la piept, 
Fugite din mine 

O dată cu zorii. 

Sint tot ce trăiesc 

În ciocnirea de ore sangvine 
Cînd tremură norii. 

Ceva 

De pe alte tárimuri coboară ?! 
Un zvon 

Se prelinge ca ара spre seară ?! 
E blind ca un glas cunoscut... 
Si, tară, 

Mă tine o vară 

În anul trecut... 


PLOAIE 


La fel va fi plouind și-n sat la mine 
Din streșini aplecate peste zare. 
Căsuţa noastră, strimbă de spinare, 
Un an sau doi de-acuma ne mai ţine. 


Mama-mi scria cindva, într-o scrisoare, 
C-o s-o dărime către mai ce vine, 

La fel va fi plouind şi-n sat la mine 
Din streșini aplecate peste zare. 


41 


MOMENTE SACRE 


D-ale codrului adincuri, 
Noaptea pe furiș apare, 
Ingropind în umbră cimpuri 
Și piraie şoptitoare. 


Ginditori munți visează 
Sub velinga de zăpadă 

Pe cînd bolta-și înstrunează 
Lira, veșnic ne-nstrunată. 

Intr-a vîntului aripă, 
Fuge-o tainicá chemare 
Ce străbate pentr-o clipă 
Calma nopţii desfăvare. 


Liniştite ies din umbră — 
Tesind albă pînză — stele 
Răspîndind pe noaptea sumbră 
Riu :de mărgăritărele. 

PESCUIT 


Luma a întins pe ape 
Plase albe de argint : 
Fiecare undă scoate 
Din adînc un mărgărint. 


Milul antrenat aleargă 
Ca un pește către prund. 
Luna, de-l cuprinde-n plasă, 
Unda-l trage iar la fund. 

MAMA 


Din vint în vint, mă strigă iarăși mama. 
E glasul ei parfum de rozmarin. 

Și vintul curge subţirel ca scama 

Pe urme de cocori și de suspin. 


Trec ore lungi şi săptămini străine. 
Pădurea-şi rupe frunza de artar. 
Sint serile cu amintiri puține 

Cînd ploile se sparg de trotuar. 

Dintre talazuri, iar mă cheamă mama : 
E glasul ei ca freamátul de corn. 

Pe care riu e val pluund ca scama 

Eu luntrea spre viltoare o intorn. 


Mă-mbie abur cald de mámiligà 

Şi laptele de vacă e gustos. 

Minati, vislagi, cit maică-mea mă strigă 
De-a lungul țărmilor, în sus şi-n jos. 


VULTURUL 


Саи la muzeu acel vultur golaș — 
Erou prăbuşit între armă şi stincă — 
Ce tot nu-l lăsară puterile încă 

Să cadă-n genune, la fund, ca un las. 


Pe soclul de blană, înalt şi trufas, 
Multimii s-aratá din noaptea adincă 
$1 pare că vremea-ndelung o mănîncă, 
Asemenea ploii cînd roade-n făgaş. 

“Tilharii îl vrură să fie-mpărat, 
Ре virf de catarg rivnindu-l să şadă 
Şi soarta — mai crudă — în plumb l-a sudat. 


Dorise verdeaţa s-o schimbe-n zăpadă 
51 bolta s-o umplă cu ploi ne-ncetat. 
Dar, bolta, un tráznet de om i-a lăsat. 


STATUI 


Apărură odată cu zorii 

Pe ţărmuri atinse de mare. 

În ele-au săpat cioplitorii 

Cu dalva un semn de întrebare : 
Spre care ? 

VALUL 


Cu creasta uriașă 
Se zbuciumă-ntre stinci. 
Furia îl veghează 
Din depártán adinci. 


Vapoarele-ndrăzneţe 
Din ancore detună. 

Cu marea răzvrătită 
S-ar bate în furtună. 

Piloții, lingă prova, 
Beau whisky si cafele : 
La semne anumite 

Ei vor pleca spre stele. 


Tăriile-i апа 

C-un fel de nostalgie. 
De-i vrajă sau iubire 
Numai talazul ştie. 


ARCASUL DE PE FALEZA 


Îşi scaldă în umbrele sern, 
Săgeata şi arcul întins, 

Și tace cînd marea îl cheamă 
Spre-al apelor cîmp necuprins. 


Puhoiul de valuri l-ar smulge 
Să-l poarte, departe, în larg. 
Si hoardele negre de valuri, 
Vuind, de faleză se sparg. 

Rămîne arcagul de strajă 
Măreţelor fapte de azi. 
Oricât l-ar striga largul mării 
Departe va sta de talaz. 


Cind seara adună spre mare 
Perechile, zeci, din oraş 
Apusul se schimbă în zîmbet 
Pe-obrazul sever de arcaș. 


GLOSSA PRONOMINALĂ 


Luni sl zile, ani şi veacuri 
Vremea tremură-n oglindă 
Peste fluvii, peste lacuri, 
Peste mări cu plaja-n tindă. 
Nesfirşită cale-i gindul 
Peste gheyuri și viltoare 
Cel ce umblă cáutindu-l 


Dar nu simte că îl doare. 

Eu m-am repezit în stincă : 
Piatra s-o strivesc cu pieptul. 
Zarea a gemut adincă, 

Bolta s-a-ngrozit de-a dreptul. 
Şi-am tríntit în valea largă 
Col de cremene-n hamacuri, 
După mine, las s-o spargă 
Luni gi zile, ani și veacuri. 


Tu ai înălțat zăgazul 

Lîngă riu să nu-și mai lase 
Clocotul zvicnind talazul 
Peste luncile mínoase. 

Si viltoarea curge-n maluri 
Trup cu marea să se prindà, 
Si cind zorii nasc din valuri 
Vremea tremură-n oglindă. 


El a prins din corn să sune 
Ciute răzvrătind prin iarbă, 
$1, la ochi, cind pușca pune 
Dealurile-ncep să fiarbă. 
Ciinii айтат se-ndeamná 
Printre tufe ca-n cerdacuri. 
Ciinii nu pricep că-i toamnă 
Peste fluvii, peste lacuri. 

Ea, romantică, rubeste. 

Frunza cade de pe ramuri. 

Un viteaz dintr-o poveste 

De-ar vroi să-i bată-n geamuri... 
Are-n suflet mii de ginduri 
Cînd ar sta să le desprindă. 
Grauri zboară rînduri, rînduri 
Peste mări cu plaja-n tindă. 


Noi ne-am dăruit curajul 
Pentru cel care se naște. 

Mitul şi-a pierdut mirajul 

Între luptă si-ntre moaşte. 

Am aprins pe culme focuri — 
Drumu-n preajmă luminindu-l. 
Venetici din alte locuri, 
Nesfirşită cale-i gîndul. 


Voi v-aţi înfrățit cu sila 
Pentru un crîmpei de rază. 
Inima nu simte mila 

Cînd durerea o-ntremează. 
Rătăcită poezie, 

Ziua trece la-ntimplare 
Către seara sinilie 

Peste gheturi si viltoare. 

Ei $1-агипса-п drum velingá 
Să nu calce pe (агїпа. 
Nerusginea li-e voinţă 

După dauna bătrină. 

Dar nu poate să n-ajungă 
Soarele călcînd de-a rîndul, 
Cel ce Бате cale lungă, 

Cel ce umblă căutindu-l. 


Ele, poată-n fard să zacă, 
Printre toate minte nu e. 
Învăţind să se prefacă, 
Trupu-si vind la prăvălie. 
Si de-ar fi atita totul. 

Dar, prin pleava sunătoare, 
Dacă una-şi rupe cotul 
Doar nu simte că îl doare. 


Doar nu simte că îl doare 
Cel ce umblă căutindu-l. 
Peste gheţuri şi viltoare 
Nesfirgità cale-i gîndul. 
Peste mări, cu plaja-n tindă, 
Peste fluvii, peste lacuri, 
Vremea tremură-n oglindă 
Luni şi zile, ani și veacuri. 


DESERT 


Bunicii mei au fost broaste 
Cu carapace tare. 

Ne trozneau mădularele 
Tot umblind după mare. 


Numai arșiţi $i arem) 
Pustiuri fără cîntece 
Le purtau la-ntimplare 
Cu soarele pe pântece. 

Vecinii lor au fost dune — 
Fără cruci, fără piatră — 

Vintul s-a pornit într-o zi 
Să le schimbe în vatră... 


De-atuncea, bátrinii sint morți 
C-un cer de lăcate pe porţi. 


PEISAJ 


Cu braţe de macarale spre zenit 
Este ridicat în văzduh betonul. 
Vuieste lung șantieru-n asfinţit 
Si vintul vine ca să-i poarte zvonul. 


Zidarn de pe schele privesc in zàri 
Cum se-nfăptuiesc visele lumii. 
Hulubii albi pe-ale văzduhului cărări, 
Înoată ca peștii pe întinsul spumii. 

Cerul dan mu trimite către celălalt 
Salutul valurilor călătoare. 

Încă o clădire suie spre înalt 
Fruntea semeaţă $1 impunătoare. 


Zidarii privesc pădurea de sonde 
Cum scoate din pământ comori de aur, 
Zidarii privesc întinsele holde 

Cu trup mlădiu şi solzi de balaur. 


Și aurul negru 91 spicul plecat, 

Şi fumul furnalelor purtat de vint 
Le pnivesc zidarii pe înserat 
Suspendaşi între сег şi între pămînt. 


PASTEL MINIER 


Aici, la orizontul şase sute, 

M-am întâlnit c-o lampă de miner. 
Surpam din gind o boltă pe tăcute 
Si ridicam deasupra ei alt cer. 


Eram pirleaz de schimburi, mi se pare, 
Cu limpede suiș spre suprafaţă. 
Îmi stăruia în suflet o-ntrebare 
Ca un desiș de агза și gheaţă. 


62 


Şi-am vrut să-ntreb pe cea dintii lumină 
Ce se lupta cu umbra cărbunie 

Dar m-a-ngrozit tăcerea orfelină 

De secole-ncuibată-n bagdadie. 


SONET DIN DRUM 


Bogat se desfășoară înainte 

Pământul pentru care lăcrimară 

Din seară-n zori, din zori şi pină-n seară 
Strábunii mei, părinte cu părinte. 


Ca ei, cuprind in palma mea fierbinte 
Un bulgăre şi încă unul iară 
Pámintul pentru care lăcrimară 

Ату Ion și Ana înainte. 

Sfărim cu grijă bulgării de ginduri 
Si pulberea le-o risipesc în vînturi 
Cu fosnetul tarlalelor fecunde. 


Pe undeva, rămas în amintire, 
O fi vreun loc cu cruci de frasin scunde. 
Spre ele pulberea să se înşire !... 


SEBASTA 


Sebasta ! îţi mai amintesti ? 
Mergeam pe drumul desfundat 
De tancuri şi de ploi — spre sat 
Şi tu-mi jurai că mă iubeşti. 


Priveam şiragul lung de ciori 
Làsat pe plopii ciungi şi goi... 
Eram, acolo, numa: noi 
Într-un convoi de cersetori. 

Tu imi spuneai că ești a mea, 
Că nimeni nu te-a sărutat... 
Mergeam alene către sat 

Şi-n singe soarele murea. 


Un corn de lună la apus 
Se bănuia prin cerul pur 
Si-atitea păsări, împrejur, 
Pluteau cu aripile-n sus. 


Te ascultam tăcut si blind, 
Si mult prea tînăr să nu cred. 
În cer şi-n iad era prăpăd 
Si corbii croncáneau flímind. 


De-aș fi avut un stirv de cal 
În san; atunci Las fi lăsat. 
Într-un război nu e păcat 
S-astimperi corbii cu napal. 


Eu te-asoultam tăcut și treaz, 
$1 te-am iertat că nu plingeai. 
Sebasta ! ca un vis erai, 
Așa de rumenă-n obraz. 


Simţeam un tremur reținut 
În fiece cuvînt al tău. 

Acolo, lingă făgădău, 
Te-ai fi iubit. Dar nu te-am vrut. 


Eram prea tinăr să nu vreau, 
De-aceca, nu te-am înţeles. 
Un cap frumos cu păr ales 
Și ochii, lacomi, scinterau. 


Sebasta ! îţi mai aminteşti ? 
Mergeam pe drumul desfundar 
De tancuri si de ploi spre sat 
Și tu-mi jurai cá mă iubeşti. 


Eu aşteptam tăcut si blind 

Să-ncep povestea c-un şacal. 
De-aș fi avut un stirv de cal 
La corbi l-aș fi lăsat trecind. 


Era război la asfangit 

Si-n singe soarele murea. 
Un corn de luná se simrea 
Cá-mpunge cerul, răzvrătit. 


De tata ţi-aş fi spus mereu : 
C-a fost, că a căzut luptind, 
Că m-a purtat. luptind, în gînd 
Alăturea de Dumnezeu. 

Si tu-mi spuneai cá eşti а mea ?... 
Vai ! cum s-a risipit o stea ! 


NOAPTEA CONDORILOR 


Pe braţele căii lacteie. 

O stea, căzătoare scinteie, 
Si, grabnic, tot codrul in jur 
Incinge máiestru contur. 


Ard coarne stufoase de ciutà 
Pe-un colț de coclaur bogat, 
Si ciuta sub flăcări stă mută 
Cu gitul subţire-ncordatr. 


70 


Izvoarele sună pe-aproape 
Bătrine poveşti de demult. 
Cad flăcări de astru în ape 
Şi-n ape se sfarmă căzînd. 


lubito, sint nopţile iar 
Bogate-n săruturi de jar. 
Pe braţele căii lacteie 

O stea căzătoare scintete. 


О cupă de crin má imbatà 
Şi-n braţe te-aș fringe náting ; 
Dar noaptea-n săruturi bogare 
infringe la timp braţul sting. 


Condorii spre cuiburi se lasă 

În turnul de frunze, sătui. 

Ard cuiburi, conduri de mătasă 
În codrul acesta silhui. 


Privim, laolaltă, din drum 

Spre turnul .de frunze-al pădurii. 
O noapte n-a fost pin-acum 

Ca noaptea-n care ard condorii... 


PE АРЕ 


In raz, din noaptea vastă, 

Se scaldă numai luna, 
Și-ntr-un frunzar, pe maluri, 
Îi tremură cununa. 


Vibraşii fără nume 
În suflete se lasă, 
Venind din altă lume 
Străină şi frumoasă. 

Aproape, mai aproape, 
Să o pornim pe ape... 


Din țărm desprindem luntrea, 
Iubitá şi ușoară, 

Să o lăsăm să curgă 

Spre-o alta primăvară. 


Am gindurile mele 

În gindurile tale 

Si le-aș tnumite-n stele 
De n-ar fi luna-n cale. 


Să rătăcim pe ape 
Aproape. mai aproape... 


PIELE DE BALENĂ 


O piele de balenă albastră 

Am adus pentru dragostea noastră. 
Vom face din ca foaie de cort, 

S-o avem adăpost lingă port 

Si vom face din ea jucării — 
Pregătiri pentru primii copii... 

RONDEL 


De mi-esi in drum, mi-e drumul frint, 
Si та opresc ca la un semn. 

Mi-atirnă braţele, de lemn, 

Fruntea se pleacă în pămînt. 


Si-astept, de piatră, un indemn, 

Că nu pot spune un cuvânt. 

De-mi ieși în drum, mi drumul frînt, 
Și mă opresc ca la un semn. 

Si-as sta asa ore intregi, 

Zile întregi, vecii întregi 

De n-ai fi tu să mă dezlegi — 

Tot tu — c-o vorbă spusă-n vint. 
De-mi ieşi în drum, mi-e drumul frnt. 


POEM 


Mi-am aruncat pe spate pădurile de fag 

Precum păstorul tundra, şi-am coborit din munţi, 
Vin înainte cerbii cu stelele pe frunţi 

Să-și verse rámurigul la tine lingă prag. 


Dezbracá-má de haina cu cite-un urs in bumb, 
Si binecuvinteazá venirea mea acum. 

S-a retezat de poartă istovitorul drum 
Bărătorit o vreme cu tălpile de plumb. 

Te-oi dărui ре urmă, cu un sărut stufos 
În care zace vîntul cules de prin păduri, 
Şi tremurul de buze în ţarcul micii guri 
Va arde-n flori de nufár tot chipul tău frumos. 


TÎRZIU 


Pe cărările mele, tirziu 
S-a ivit chipul tău coliliu 
De nu știu unde, ori poate ştiu. 


Paşii rari, peste frunze, cálcind 


Se-auzeau împrejur cînd și cînd 
Ca o buclă de ploaie picind. 

Lingă lacul de nuferi, aprins, 
Cocul sălcii uptil l-ai desprins 
Și pe umeri, în Jos, l-ai întins. 


Luna-n lac aștepta ochii verzi, 
Tu i-ai prins într-un ram să nu-i pierzi. 


ECHINOCTIUL VIILOR 


Ne implinim necontenit 

Ca boabele pe un ciorchine, 
Muscind din soare și din piine 
Puterea cînd s-a isprăvit. 


E-o osie ce ne susţine 

Între amurg si răsărit. 

Ne împlinim necontenit 
Ca boabele pe un ciorchine. 

Din vint, in cupe de clestar 
Un echimoctiu ospătar 
Ne-mbie c-un alean topit. 
Sorbind licoarea ca un dar 
Ne împlinim necontenit. 

